JohanHeinsen/ENO huggingface dataset:
Kiøbenhavns Postrytter, 1785-02-11
J Overhuset blev den af Hertugen af Hamilton foreslagne Taksigelsesaddresse bevilget uden ringeste Debatte strax efterat Kongen havde begivet sig bort og Greverne Shelburne og Temple havde aflagt deres nye Marqvis Eed, og i Forgaars droge Lorderne med de hvide Stave til St. James, og overleverede Addressen, som blot var en Echo af Kongens Tale, og hvori de sige iblandt andet: "Vi aflægge vor varmeste Taksigelse for Deres naadige Meddelelse af de Forsikkringer, som Deres Majestæt vedvarende erholder om fremmede Magters gode Sindelav imod dette Land, de Tvistigheder uagtet, som synes at herske paa det faste Land;" thi dette var de egentlige Ord, med hvilke Kongen i sin Tale havde erindret de udenlandske Anliggender. Paa Addressen meddeelte Hs. Majestæt følgende Svar: Mylord "Jeg takker Dem for denne pligtfulde og troe Addresse. Jntet kan fornøie mig mere, end Deres Forsikkring, at De uden Ophold vil tage de Gienstande, som jeg har forelagt Dem, i Overveielse. Fra min Side kan De giøre sig Regning paa den yderste Omsorg og Opmærksomhed i den grundigste og varigste Fastsættelse af alt det, som angaaer mine Kongerigers Vel." Følgende er den Tale, med hvilken Hertugen af Rut land den 20de d. M. har aabnet det irlandske Parlement til Dublin: Mylords og Edle! Jeg har Hs. Majestæts Befalinger at see dem forsamlet i Parlementet, og fordre deres Raad og Medvirkning i Henseende til de vigtigste Gienstande, som i Kongerigets nærværende Omstændigheder giøre Deres alvorlige Opmærksomhed fornøden.
Kiøbenhavns Postrytter, 1785-02-11
Jmedens jeg beklagede de lovstridige Udsvævelser, som have havt Sted siden vor sidste Prorogation, havde jeg den Fornøyelse at mærke, at disse Excesser blot indskrænkede sig til faae Pladser, og endogsaa der ikke billiges. Og nu har jeg den Fornøielse at melde dem, at den almindelige Rolighed ved Lovenes Formægling igien er bragt i Stand."
Kiøbenhavns Postrytter, 1785-02-11
Fra Østerrige, den 29 Januarii. Privatbreve fra Wien give endnu ingen tilfredsstillende Efterretning om Krig og Fred. De melde, at man nu behandler alting med mere Hemmelighed end tilforn, og at Hof- og Statskantseliet ikke igiennemtrænger alle Hemmeligheder. Da Marqvis af Noailles vendte sig med en Note til Fyrst Statskantsleren, viste denne ham lige til Monarken selv. Hs. Majestæt gav ham herpaa til Svar, at han over de i Noten forekommende Omstændigheder vilde yttre sig umiddelbar for Kongen, hans Herre.
Kiøbenhavns Postrytter, 1785-02-11
Haag, den 29 Januarii. Ogsaa her gaaer det Rygte, at Churfyrsten af Pfalz bayern ved en Convention af 3die d. M. har bortskiftet Bayrern imod de østerrigske Nederlande, men at Keiseren dog havde forbeholdet sig Luxemborg og Namur. Man taler om en Coureer, som for denne Efterretnings Skyld skal være afgaaet til et vist Hof. Naturligviis maa man endnu vente paa nærmere Bekræftelse af denne Begivenhed, førend man kan udgive den for tilforladelig, især da den her værende bayerske Gesandt ikke har nogen Efterretning derom, Rogle troe ogsaa, at dette Rygte er udspredt, for at giøre Publikum opmærksom paa noget andet og afstaae fra de nærværende Underhandlinger. Hr. von Sprengporten, en svensk Officeer, er efter Anbefaling af Hs. svenske Majestæt bleven optaget i Generalstaternes Tieneste.
Kiøbenhavns Postrytter, 1785-02-11
Kiøbenhavn, den 11 Februarii. Førstkommende Søndag den 13de Februarii bliver anlagt Hof=Sorg for Prindsen af Hessen Rheinfels Rothenburg, som bæres i 4 Dage.
Kiøbenhavns Postrytter, 1785-02-11
Den 17de December 1784 er Herredsfoged, Andreas Kier, forundt Bevilgning at være Procurator i Danmark.
Kiøbenhavns Postrytter, 1785-02-11
Den 7de Januarii 1785 er Examinatis juris, Adam Gotlob Severin, og Søren Thrige, forundt Bevilgning at være Procuratorer ved Kiøbenhavns Hof= og Stads=Ret, samt alle Ober= og Under=Retter i Danmark og Norge.
Kiøbenhavns Postrytter, 1785-02-11
Den 14de er Byefogden i Sæbye, Hans Hjorth, beskikket til Byefoged i Hobroe og Herredsfoged i Rinds og Gislum Herreder. Byefogden i Wiborg, Christen Brandt Damsgaard, igien beskikket til Byefoged i Sæbye og Herredsfoged i Børglum og Jerslew Herreder, Procurator, Thomas Wissing, beskikket til Byefoged i Wiborg. Sognepræst, Hr. Jens Høst Birk, confirmeret til Sognepræst for Saal og Gulew Meenigheder i Aarhuus Stift.
Kiøbenhavns Postrytter, 1785-02-11
Capitels-Taxten i Aalborg Stift. Udi Wensyssel og Han Herrederne: Rug, 3 Rdlr.; Byg, 2 Rdlr. 1 Mk.; Havre, 1 Rdlr. 3 Mk. 8 s. Udi Thye og Mors Rug, 2 Rdlr. 4 Mk. 12 s.; Byg, 2 Rdlr.; Havre, 1 Rdlr. 2 Mk. 14 s.
Kiøbenhavns Postrytter, 1785-02-11
J Tallotteriets 290de Trækning i Wandsbeck den 3die Februarii, udkom følgende Numere:
Kiøbenhavns Postrytter, 1785-02-11
Copulerede: Kiøbenhavn. Den 4de Februarii: Sr. Christian Mauritzen, Peruqveer, og Jfr. Anna Elisabet Lassen. Sr. Hans Pedersen Duus, Styrmand, og Jfr. Lovise Wisborg.
Kiøbenhavns Postrytter, 1785-02-11
Døde: Kiøbenhavn. Den 2den Februarii: Hr. Jens Willads, forhen værende islandsk Kiøbmand, 72 Aar. Sr. Jens Arvedsen Svane, 25 Aar. Mad. Christine Margrete Wege, Fyrbøder Schlots Hustrue, 40 Aar. Den 5te: Brygger, Hr. Joachim Møller, 31 Aar. Den 6te Hr. Jacob Lind, Capellan ved Vor Frelseres Kirke, 47 Aar. Den 8de: Hr. Jostas Lorck, Præst til Frederichs tydske Kirke, 62 Aar. Hr. Christian Liebenberg, Bundtmager, 90 Aar.
Kiøbenhavns Postrytter, 1785-02-11
Ligesom det i forrige Aaringer er skeet, blive Jnteressenterne udi LivRente-Societeterne de Ao. 1747 og 1757, herved endog for dette Aar erindrede, at de i Følge Forordningen anordnede Leve=Attester betimelig, og i det længste inden Martii Maaneds Udgang, indkomme, og om Dødsfald er indtruffen, da ligeledes til samme Tid derom Efterretning indsende, paa det at ingen Ophold desformedelst ved de udstædende Beregninger skal foraarsages, samt at Liv=Renterne ikke uaffordrede skal blive henstaaende. Og for at lette de uden for Kiøbenhavn sig opholdende Jnteressentere, som forlange deres Liv-Renter paa Post-Kontoiret ne i Hans Majestæts Riger og Lande udbetalte, ville de saadanne Leve Attester paa det Post-Kontoir, hvor de forlange Betalingen, ligeledes inden Martii Maaneds Udgang levere, da ethvert Steds Post-Kontoir er beordret, disse Attester samlede, og paa eengang til General=Postamtet at indsende. Denne Bekiendtgiørelse, som skeer 3de Gange i Aviserne, ville enhver Vedkommende lade sig være efterrettelig, saasom, om herudi skulle skee nogen Forsømmelse, have de sig selv det deraf flydende Ophold at tilskrive; i sær maae de uden for Kiøbenhavn boende Jnteressentere, som ikke melde sig inden Martii Maaneds Udgang med deres Leve Attester paa det Post-Kontoir, hvorfra de Betalingen forlange, forvente, at deres i saa Maade tilkommende Liv-Renter ikke der blive betalte; men maae her udi General=Postamtet ved Commissionairs affordre dem, eftersom slige Liv-Renter allene eengang om Aaret, og ikke oftere, paa Post-Kontoirerne til Betaling blive anviiste.
Kiøbenhavns Postrytter, 1785-02-11
General-Post-Amtet, den 31te Januarii 1785. lodsædler til 31te Lotteries 1ste Classe, som førstkommende Mandag vorder trukket, er til Søndag Aften at bekomme i Dronningens Bredgade i Gaarden No. 199 er 200.
Kiøbenhavns Postrytter, 1785-02-11
J Gaarden No. 36 i Skindergaden, bliver tredie Etage til førstkommende Paaske Flyttetid til Leie at bekomme.
Kiøbenhavns Postrytter, 1785-02-11
AVERTISSEMENTS. Mandagen den 7de Martii førstkommende, bliver paa det Kongelige privilegerede Assistencehuus foretagen og holden offentlig Auction over endeel forfaldne og uindløste Pandter, som fra den 11te Julii 1783 til den 12te Januarii 1784 ere satte, bestaaende af Guld og Sølv, silke, linnede og uldene Gang Klæder og Tøi, samt Tin, Kobber og Messing med videre; tillige bekiendtgiøres: at Kiøberne af de Contrabande og til Udførsel af Landet bortsolgte Pandter, have gandske at rette sig efter Placaten af 30te December 1780, og at slige Pandter maa være udførte inden 3 Maaneder fra den Tid de til Toldboden ere afgivne. Directionen for det kongelige octroyerede danske asiatiske Compagnie bekiendtgiör hermed, at Onsdagen den 13de April förstkommende, om Formiddagen ved 9 Slet, bliver udi Compagniets Huus paa Christianshavn holden Licitation over diverse Materialier og Vahre, saasom: Pommerske Fyrre-Bielker, dito Spær, rigske Maste-Træer, norsk eller guullandsk Forstötnings Tømmer, danziger Fyrre-Planker, Vragbræder, 1ste Sort, Beeg, Tiære, Svovel, Terpentin, Lin-Olie, Tælle-Lys, petersborger Seildug, polsk eller Sække-Lærred, Flaadug, reen riigsk Hamp, store storske Steenkul, smaa dito, BøgeBrænde, fransk Brændeviin, Rom, Wiin-Edike, Havre, Byg, røgede Oxebryster, dito Tunger, dito Pølser, engelsk Ost, røget Korn-Flæsk, fyensk eller langelandsk Smör, Byggryn, hvide Kaag. Erter, graae dito, Svedsker, dansk eller norsk Kanon Krudt, af 60 Fods Force og derover.
Kiøbenhavns Postrytter, 1785-02-11
End videre til Cargaison: Stangern, Baandlern, Klumpeblye, nyt Robber i myntede Plader, Tiære, Beeg, petersborger Seildug, Raun dug, flamsk Lærred, Genever, Rom, fransk Brændeviin, nyt Kobber i Forhudnings-Plader, Kobber Forhudnings Søm, engelsk Pompe Læder, blagdug, Steenkul, Pibe- og Ladestaver, pommerske Oper, samt rigs og petersborger Hamp. Thi ville de Lysthavende, behage til fornævnte Tid og Sted sig at indfinde, da Conditionerne tilligemed Vahrenes Qvantiteter, dennem nærmere skal vorde bekiendtgjorte.
Kiøbenhavns Postrytter, 1785-02-14
Kiøbenhavns No. Aar. de ham. Da Post-Tidende ar Mandagen, den 14 Februarii. Heraf udgives ugentlig 2de Stykker, ved P. M. Hopffner. DANDOddede.
Kiøbenhavns Postrytter, 1785-02-14
Gibraltar, den 4 Januarii. De barbarske Corsarer ere overordentlig talrige og forvovne. Algiererne have endogsaa uagtet deres Dey bekiender sig at være en varm Ven af Engelland, anholdet engelske Skibe, som maatte skienke deres Compasser, Qvuadranter og andre til Skibsfart henhørende Jnstrumenter, hvilket er det samme som at blive bestiaalen. General Elliot har detsangaaende sendt en Chaluppe til Algier med Forrestillinger til Deyen, for at giøre en Ende paa denne Uleylighed for vor i Særdeleshed til de spanske Havne nu fordeelagtige Handel.
Kiøbenhavns Postrytter, 1785-02-14
Fra Spanien, den 17 Januarii. Fra Mexico vil man have Efterretning, at Pesten sammesteds er udbrudt og borttager mange Mennesker. Denne Efterretning er, ifald den bekræftes, saa meget mere mærkværdig og sørgelig, da dette er den første Gang Pesten er brudt ud i Amerika, hvor denne Sygdom hidtil har været gandske ubekiendt.
Kiøbenhavns Postrytter, 1785-02-14
Neapolis, den 19 Januarii. Paa den visse Efterretning, at Pesten hersker i Tunis saa stærk, som midt om Sommeren, ere her gjorte de fornødne Anstalter detsangaaende. Kongen begav sig den 16de d. M. under et stort Tilløb af Hoffolket til Capua, og bivaante Fahneindvielsen af det nu gandske paa tydsk Fod indrettet Regiment Calabrien. De mange her værende fornemme Russer og Engellænder besøge en efter den anden Vesuv, som endnu stedse fortsætter sine Udbrud.
Kiøbenhavns Postrytter, 1785-02-14
Petersborg, den 21 Januarii. Fra Kiagta og Jrkutsky er den Efterretning indløben, at Chineserne have afbrudt al Communication og Handel med Rusland. Aarsagen dertil, er ubekiendt, men man haaber snart at bringe denne Handel i Stand igien, som aarlig har indbragt Kronen nogle 100000 Rubler i Toldpenge.
Kiøbenhavns Postrytter, 1785-02-14
Af en Skrivelse Mynchen, den 21 Jan. Churfyrsten har foretaget en stor Forandring med Over pfalz. Den 14de d. M. er Regieringen over denne Deel af de churfyrstelige Stater, i en ved Hoffet holden Conferenz, bleven gandske ophævet. Projectet dertil var allerede i Forveien opsat ved Geheime-Referendarius von Castell. Churfyrsten undertegnede det samme Aften, og Kantsleren, Baron Kraitmayer, erholdt Befaling at besørge Udfærdigelserne detsangaaende, for at tilstille Præsidenten, Grev Morawizky, samme den følgende Morgen. Grev Marowizky beholder tilligemed sit Maltheser=Comthurie sin Gehalt som Præsident, som aarlig beløber sig til 6000 Fl., men skal fortære samme i Landet. Vice kantsleren har ogsaa faaet Afskeed. Om Vicepræsidenten troer man, at han skal anstilles som Præsident ved Commerce-Collegio, og Regieringsraaderne andensteds, Grev Tørring=Seefeld, som var med ved teschner Fredens Slutning, er udnævnt til Kammerpræsident med 6000 Fl. i Løn.
Kiøbenhavns Postrytter, 1785-02-14
London, den 28 Januarii. Den irlandske Kongres har forsamlet sig, men de derom indløbne Efterretninger ere endnu hinanden meget modsigende og lidet fyldestgiørende. Nogle, nemlig Ministerialberetninger, sige, at Forsamlingen har været meget liden og at man i Dublin kuns har leet derover. Andre, nemlig antiministerialefterretninger, lyde gandske anderledes. Efter disse skulle over hundrede Deputerte have indfunden sig, som holde deres Raadslaaelser inden lukte Dørre, eftersom de ville holde deres Forhandlinger hemmelige for Ministerialisterne, som skulle være meget fortrydelige over, at man ikke vil lade dem see bag Forhænget. Hvilke Beretninger der ere sande af disse hinanden modsigende, vil snart udvise sig.
Kiøbenhavns Postrytter, 1785-02-14
Frankfurt, den 1 Februarii. Man vil vide, at Hs. Majestæt, den russiske Keiserinde, nu har ladet erklære, at, ifald Frankerigs Rustninger vare bestemte til Hollændernes Bistand, hun da vilde staae Hs. Majestæt Keiseren bi med hendes gandske Magt til Vands og til Lands. En Reisende fra Petersborg har sagt, at Alting sammesteds var i Beredskab til at lade en mægtig Flaade og Armee agere. Man troer at have Kiendetegn paa, at man i Cabinetterne af Europa meere arbeider paa adskillige nye Jndretninger, som have Jndflydelse paa Tydsklands politiske Forfatning, end paa virkelig Krig med Holland. Adskillige Gesandter og Residenter i Wien have Conferentser, med Fyrsten af Kaunitz, og den største Hemmelighed ligger paa Depecherne, som afsendes til Sachsen, Pfalz bayern, Preussen, Würtemberg og Regieringen i Hannover. Ruslands Beslutning er allerede i ethvert Tilfælde bekiendt.
Kiøbenhavns Postrytter, 1785-02-14
London, den 1 Februarii. J Fredags har denne Stads Magistrat og Borgerskab holdet en stor Forsamling, for at raadslaae over de Jnstructioner, som skulle gives de 4 Lemmer, som forestille denne Hovedstad London i Parlementet, angaaende Parlementsreformen, og derved er samdrætigen billiget, at Stadens Lemmer i Parlementet skulde anvende deres yderste og ivrigste Bestræbelser, for at erholde en ligedannet Repræsentation af Folket og Forkortelse af den Tid, Parlementerne pleie at vare. Jnden kort Tid vil man see, hvorledes denne vigtige Sag i Parlementet bringes paa Capetet, og enten sættes igiennem eller forkastes for denne Gang.
Kiøbenhavns Postrytter, 1785-02-14
Philladelphia, den 23 December. Over Farten paa Missisippi er udbrudt en Misforstaaelse imellem Amerikanerne og Spanierne, og den herværende spanske Agent har erklæret Kongressen. At alle Amerikaner, som man herefter traf paa Missisippifarten skulde behandles som Fiender.
Kiøbenhavns Postrytter, 1785-02-14
Dublin, den 26 Januarii. Ved Kongressen, som forrige Torsdag igien kom tilsammen her, have Deputerte fra 27 Grevskaber og adskillige store Stæder i Jrland indfundet sig. Der ere mange anseelige og rige Personer deriblandt. De ville komme sammen hver Formiddag Kl. 11 og blive samlede til Kl. 3. om Eftermiddagen. Den kongelige Generaladvocat skal have erklæret denne Kongres for lovstridig, og ville disputere offentlig derover med Hr. Flod, som paastaaer det Modsatte. I Gaar have allerede de 4 Delegerte af Grevskabet Cavan (anseelige Mænd, hvoriblandt 2 Parlementslemmer) forladt Kongressen formedelst Utilfredshed, over sammes Opførsel.
Kiøbenhavns Postrytter, 1785-02-14
J det her værende Underhuus, hvor adskillige Lemmer, allerede vilde giøre Motioner angaaende Handlings Arrangementet, som skulde træffes imellem Storbritannien og Jrland, har Hr. Ord, Vice-Kongens første Sekretær, erklæret: At han Tirsdagen, den 1ste Februarii, vilde bringe Generalsystemet af dette Handelsarrangement i Huset, saaledes som det var udkastet af Gouverneuren.
Kiøbenhavns Postrytter, 1785-02-14
Haag, den 5 Februarii. Brevene fra Paris tale nu ogsaa om Borttudskningen af Bayern. Man kan ikke efterlade at meddele de derom udspredte Rygter. Pariserne melde følgende: Vi faae ingen Krig med Keiseren, eftersom han afstaaer fra Schelde; men angaaende sine forrige 14 Fordringspunkter vil han holde sig til Generalstaterne og søge at afgiøre dem ved Underhandling, men ikke ved Krig, for at understytte Churfyrsten af Pfalzbayern i sin Besiddelse, som han bekommer for Bayern og Overpfalz. Frankerig bekommer Luxemborg, Namur og Mastricht, og garanterer Churfyrsten og sammes Efterfølgere sine nye Lande. Man er meget nysgierrig efter at fornemme, hvad der vil siges fra Bayern selv om alle disse Rygter, naar de komme derhen, thi indtil denne Tid er endnu intet bleven meldet directe derfra.
Kiøbenhavns Postrytter, 1785-02-14
Kiøbenhavn, den 14 Februarii. Under 12te Januarii d. A. har Hans kongel. Majestæt allernaadigst bestilt Uhrmager, Jürgen Jürgensen, til at være Hof=Uhrmager.
Kiøbenhavns Postrytter, 1785-02-14
I Dag blev første Classe af det 32te kongel. allernaadigste privilegerede kiøbenhavnske Classe=Lotterie trukket paa det kongel. Slot Charlottenborg, hvor da udkom følgende høie Gevinster, nemlig: No. 9911 med Gevinst 10 Rdlr. og Præmie for det første Lod 50 Rdlr. udi Hr. Gierns Collection i Aarhuus; No. 6103, 50 Rdlr. i Raadmand Romundts i Glückstad; No. 1966, 50 Rdlr. i Lotterie Jnspecteur Baumgartens her i Staden; No. 17957, 100 Rdlr. i Raadmand Stabels i Randers, No. 10728, 50 Rdlr. i Postmester Suhrs i Ribe; No. 2229, 50 Rdlr. i Raadmand Fussings i Horsens; No. 13339, 50 Rdlr. i Borups i Aalborg; No. 15538, 50 Rdlr. i Godskes her i Staden; No. 14861, 50 Rdlr. ibidem; No. 16176, 50 Rdlr. i Hornbechs ibidem; No. 2718, 50 Rdlr. i Postmester Bruns i Bragnæs; No. 14757, 50 Rdlr. i Loventzens her i Staden; No. 3548, 50 Rdlr. i Raadmand Weiners i Bergen; No. 4253, 50 Rdlr. i Lunds i Flensborg; No. 10358, 50 Rdlr. i Stadsmægler Lies i Christiania; No. 17686, 50 Rdlr. i Secretair Schneiders her i Staden; No. 788, 50 Rdlr. i Jnspecteur Baumgartens ibidem; No. 4535, 100 Rdlr. i Postmester Thaysens i Husum; No. 15136, 50 Rdlr. i Controlleur Collins her i Staden; No. 5332, 100 Rdlr. i Holm i Bragnæs; No. 13832, 50 Rdlr. i Borups her i Staden; No. 5876, 100 Rdlr. i Lunds i Flensborg; No. 11143, 50 Rdlr. i Betzers i Middelfart; No. 5438, 50 Rdlr. i Schaarups i Christianssand; No. 10777, 100 Rdlr. i Postmester Suhrs i Ribe; No. 2020, 50 Rdlr. i Byeskriver Westes i Hobroe, No. 7602, 100 Rdlr. i Bavens i Sønderborg; No. 7995, 50 Rdlr. i Millings i Aalborg; No. 11653, 100 Rdlr. i Danielsens i Holbek; No. 7587, 4 Rdlr. og Præmie 50 Rdlr. i Ehstedts i Schlesvig; No. 11858, 1000 Rdlr. i Controlleur Honums i Sielland; No. 17418, 10 Rdlr. og Præmie 50 Rdlr. i Jnspecteur Baumgartens heri Staden; No. 10919, 100 Rdlr. i Byeskriver Würnfeldts i Thystad; No. 2705, 500 Rdlr. i Jnspecteur Baumgartens her i Staden; No. 2617,500 Rdl. i Tolder Bøgvads i Bogense; No. 2096, 50 Rdlr. i Postmester Grøns i Holstebroe; No. 13424, 200 Rdlr. i Borups i Aalborg; No. 5107, 50 Rdlr. i Raadmand Weiners i Bergen; No. 11392, 50 Rdlr. i Petersens i Odense; No. 16939, 100 Rdlr. i von Mehrens her i Staden; No. 9573, 4 Rdlr. og Præmie for det sidste Lod 50 Rdlr. i Postmester Pinds i Laurvigen. Hvormed denne Classes Trækning endtes. J Tallotteriets 338de Trækning i Altona den 10de Februarii, udkom følgende Numere: II.
Kiøbenhavns Postrytter, 1785-02-14
J den 430te Trækning her i Staden udkom i Dag: Udi afvigte Uge fra den 5te Febr. til den 12te dito, ere i denne kongel. Residencestad copulerede 12 Par. Fødte Drenge 29. Piger 23. Tilsammen fødte 52. Døde Mænd 18. Qvinder 12. Drenge 16. Piger 22, af følgende Sygdomme: Alderdom 2. Brystsyge 11. Durchløb 1. Feber 1. Forraadnelses Feber 2. Forkiølelse 1. Forstoppelse 1. GaldeFeber 1. Hidsig Feber 5. Hoste 2. Kighoste 3. Kopper 3. Krampe 1. Kræft 1. Moersyge 1. Mæslinger 1. NærveFeber 2. Slag 13. Svindsot 2. Tænder 2. Tærende Syge 7. Uangivne Svagheder 5. Vattersot 1. Tilsammen døde 68. Altsaa 16 flere døde end fødte. Under det mig allernaadigst anbetroede Nedenæs Amt, i Christianssands Stift, i Norge, er paa en liden Øe, kaldet Tromlingen i Tromøe Sogn, Natten til den 8de December sidstleden, strandet og sønderslaaet et Skib, der befandtes at have været ladet med østersøiske Bielker, men da det var aldeeles sønderslaget, og Tacke lagen brækket, har man ey kunne skrønne af hvad Bygning det har været, enten tremastet eller Brig-Skib. Jblandt Vragene er fundet et Træbillede, der forestiller et Fruentimmer, blaae ma let, med rød Hals og Hoved, samt Fordeelen af Hovedet anstrøgen med Ansigt Farve, spillende paa en Cither, hvilket Træbillede synes at have være Skibets Gallion; og efter hvad kyndige Folk har kundet bedømme af Vragstykkerne og Tagellagen, har Skibet været engelsk. Derved er ingen levende Folk befunden, men en død Mandsperson, hos hvem intet fandtes, der kunne oplyse noget om Skibets Hjemmested eller dets Rhedere, ey heller er funden Papirer, hvoraf saadant kunde udfindes. Ovenmeldte Tid, er ligeledes, yderst paa Tromen under Nedenæs Lehn, ved en liden Holm kaldet Rossholmen indstrandet, og aldeles sønderslaget et Skib, af hvis Vrag og Takkellage sees, det har været et tremastet Galliot-Skib, og af een derhos i en Skibskiste funden Journal formodes at Skibet har været fra Lybek, kaldet Justine Elconora, ført af Gerhard Fick, destineret til Bourdeaux. Jngen levende Mennesker er derhos funden, men en død, og af et Signet i hans Udr formodes, at det var Skipper Fick. Dette Skibs Ladning er befunden at bestaae af Hamp og Pibestaver. Af foranførte tvende Skibes Vrag med Takk lage og Ladninger er strax besørget bierget og conserveret saa meget, som muelig, til Fordeel for vedkommende Eiere og Rehdere, hvilke herved 3de Gange efter hinanden, ved Avertissements i de danske og hamborgske Gazetter, samt den altonaiske Mercur, og de christiansandske Ugeblade, indkaldes til inden Aar og Dag at indfinde sig med saadan Legitimation, som er lovlig og antagelig om deres Eiendom til forbemeldte tvende Vrage og deres Ladninger, eller den deraf ved lovlig Auction udbringende Værdie, efter at alle paagaaende Omkostninger ere fradragne; men om de ikke inden saadan Tid skulde indfinde sig, tilfalder samme Hs. Majestæts Casse efter Christiansand, den 28de Januarii 1783. Loven. Adeler. Ridder, Deres kongel. Majestæts til Danmark og Norge &c. &c. Kammerherre, Stiftsbefalingsmand over Christiansands Stift og Amtmand over Nedenæs Amt.
Kiøbenhavns Postrytter, 1785-02-14
Directionen for det kongel. octroierede asiatiske Compagnie bekiendtgjør herved, at Dispachen over Skibet Printz Friderichs, under Capitain Boye Lydersen Høyers Commando, paa Reisen hertil havte Haverie af Hr. Mægler Bundsen, nu er opgjort, og at Extracten af Dispachen hos hannem kan faaes til Afbetiening for de der have ladet assurere paa bemeldte Skib. Hvilket herved til de respective Herrer Interessenteres fornødne Efterretning tilkiendegives.
Kiøbenhavns Postrytter, 1785-02-14
J Gaarden No. 36 i Skindergaden, bliver tredie Etage til førstkommende Paaske Flyttetid til Leie at bekomme. Den af sal. Hr. Biskop Hersleb skrevne ypperlige Bog: Livets Ord i Dødens Stund eller de Syv Christi Ord paa Korset, udi Syv Prædikener forklarede, og en Prædiken over det Første Christi Ord efter Opstandelsen, sælges i det kongel. Bogtrykkerie for 2 Mk. Johan Gangolf Wilhelm Forstmans, evangelisk luthersk Præst til Sohlingen i Hertugdømmet Berg, hans Glædes Tidende for alle Syndere, fremstillet udi Syv Passions=Prædikener, oversat paa Dansk, er tilkjøbs at bekomme i det kongel. Bogtrykkerie for 1 Mk. 8 s.